Period: Old Babylonian
Genre: Literary
Transliteration:
<SURFACE>
...e₃-a
...e₂-kur-ta e₃-a
...<unk>...da
...
...aŋ₂-e-de₃
...ki...na-ŋen
nam-he₂ nam-bi tar-re-de₃
...<unk> dug₃-ge gu₂...
...daŋal-la u₂-šim giri₁₇-zal gu₂ me-er-me-re-de₃
...amaš-a i₃ gara₂ dugud-de₃-de₃
...{lu₂}sipad hul₂-e-de₃
...{d}nin-urta eridug{ki}še₃ na-ŋen
...{id₂}buranuna-bi ka ŋa₂-ŋa₂-da
...<unk> <unk> da engur hu-luh-e-da
...<unk>{ku₆} suhur{ku₆}maš₂-e
...<unk>...
...gi sumun gi henbur nesaŋ niŋ₂-nam ak-ak-da
...lu-lu niŋ₂-zi-ŋal₂ edin-na
...lu-lim tarah-maš...gal
...di-da
...gu-la <unk> lal-e-da gu₂...da
...niŋ₂ kud-da nu-tuku-tuku-da niŋ₂...e-da
...ki-en-gi-ra nu-ha-lam-e-da
...kur-kur-ra šu nu-bal-e-da
...ka ŋa₂-ŋa₂-da niŋ₂-gen₆-na di-da
...dumu {d}en-lil₂-la₂-ke₄
...di ku₅-ru-da
...
lugal...
{d}nin-urta eridug{ki}še₃...ŋiri₃ mu-na-ŋa₂-ŋa₂
kaskal ezen-gin₇ mu-na-du₃ gu₂...
{d}nin-urta abzu eridug{ki}ga ul-la mi-ni-ib-tum₂-mu
lugal abzu-a kur₉-ra-ni ud he₂-ŋal₂-am₃ ŋi₆ giri₁₇-zal-am₃
{d}nin-urta eridug{ki}ga kur₉-ra-ni ud he₂-ŋal₂-am₃ ŋi₆ giri₁₇-zal-am₃
me ud til₃-la-ke₄ saŋ mu-na-rig₇ dumu-saŋ an-na-ke₄
me niŋ₂-ul-e ki-bi...en me šar₂-ra-ke₄
ud dug₃ ki-en-gi-ra ed₂-dam en...
{d}nin-urta dumu {d}en-lil₂-la₂-ke₄
nam-lugal-še₃ men mu-un-guru₃...am₃-ma <unk>
nam-en-še₃ suh za-gin₃ mu-un-keše₂ he₂-ŋal₂ šu bi₂-in-du₈
dalla mu-un-e₃ abzu eridug{ki}kam saŋ an-še₃ bi₂-in-il₂
šul giri₁₇-zal e₂-kur-ra...
nam-lugal-la...dim₂-ma-bi-im
an ki-a-ka šudu₃-da-bi-im
an...kisal-la ul...<unk>...
...
...<unk>...
{d}nin-urta ki-en-gi-da-ke₄
nam-ur-saŋ-zu-še₃ nir im-te-e-ŋal₂
en eš-bar zid dumu {d}en-lil₂-la₂
šag₄-gada-la₂ diŋir nam tar-ra nam-en-na tum₂-ma
šu-luh kug-ga lugal nam-išib zu barag kug-ge he₂-du₇
{d}nin-urta abzu eridug{ki}ga an-da nam tar-ra
inim dug₄-ga-zu niŋ₂-me-ŋar-am₃
nam tar-ra-zu niŋ₂ nu-kur₂-ru-dam
inim-zu-a-gin₇ nam tar-ra-zu-še₃
diŋir ur-saŋ abzu-ke₄-ne giri₁₇ šu...
lugal abzu-ta saŋ...
{d}nin-urta eridug{ki} saŋ he₂-il₂-en
nam-ur-saŋ-ŋa₂ mi-ni-i-i-ne
diŋir...gu₃ mu-un-de₃-ne
lugal...<unk>...
{d}nin-urta e₂-kur...
si gal e₂-bi...
ušumgal piriŋ nam-he₂-bi...
inim {d}en-lil₂-la₂-še₃...zi-i-zi...{d}nin-urta
nam-lugal-zu ni₂ me-lem₄-bi ki-bal i₃-dul-e
ur-saŋ-e ŋiš mi-ni-ib-ur₃-ur₃-re kalam mi-ni-ib-ge-en-e
kug za-gin₃ niŋ₂-gur₁₁ hur-saŋ-ŋa₂...
a-a-zu {d}en-lil₂-ra kur-šag₄-ta...
an-zag-ga...
an-usan-ne...
dub₃-us₂-sa...
en kur gul-gul u₃-ma...
{d}nin-urta ur-saŋ {d}en-lil₂-la₂...
an-na nir mi-ni-ŋal₂...
...
...mu-ra-an-šum₂
...mu-ra-an-šum₂
...gal 5(u) šu-luh dadag-ga
...e₂-igi-šu-galam ki nam tar-re-zu...5(u)-am₃
...kiŋ₂-sig ki {ŋiš}banšur il₂-i-za...5(u)-am₃
...gal lu₂ nu-mu-ni-in-pad₃-de₃
...me dug₃ nu-mu-ni-ib <unk> <unk>
...mah-am₃ e₂-zu mah-am₃
...mah-am₃ šu-luh-ha-zu mah-am₃
...inim-bi mah-am₃
...za-pa-aŋ₂-bi mah-am₃
...dumu...mah-am₃ e₂...um-ta-e₃
...mah-am₃ kalam-ma bi₂-la₂
...igi-nim-še₃...bi₂-dul
...{d}en-lil₂-la₂ niŋ₂ šag₄-ga-na-ka
...nam-mah-zu {d}en-lil₂-la₂ niŋ₂ šag₄-ga-na-ka
...a₂ gal aŋ₂-e-zu niŋ₂ šag₄-ga-na-ka
...nam tar-re-zu niŋ₂ šag₄-ga-na-ka
...nam-lugal-la gen₆-ne₂-zu niŋ₂ šag₄-ga-na-ka
...si sa₂ ud dul-la₂-še₃ <unk> ŋa₂-ŋa₂-zu niŋ₂ šag₄-ga-na-ka
...{d}nin-urta-kam

Cuneiform:
<SURFACE>
...𒌓𒁺𒀀
...𒂍𒆳𒋫𒌓𒁺𒀀
...<unk>...𒁕
...
...𒉘𒂊𒉈
...𒆠...𒈾𒁺
𒉆𒃶𒉆𒁉𒋻𒊑𒉈
...<unk>𒄭𒄀𒄘...
...𒂼𒆷𒌑𒋆𒅗𒉌𒄘𒈨𒅕𒈨𒊑𒉈
...𒁦𒀀𒉌𒂶𒂂𒉈𒉈
...𒇽𒉺𒇻𒄾𒂊𒉈
...𒀭𒎏𒅁𒉣𒆠𒂠𒈾𒁺
...𒀀𒇉𒌓𒄒𒉣𒁉𒅗𒂷𒂷𒁕
...<unk><unk>𒁕𒇉𒄷𒈛𒂊𒁕
...<unk>𒄩𒋦𒄩𒈧𒂊
...<unk>...
...𒄀𒌀𒄀𒆕𒉠𒃻𒉆𒀝𒀝𒁕
...𒇻𒇻𒃻𒍣𒅅𒂔𒈾
...𒇻𒅆𒁰𒈦...𒃲
...𒁲𒁕
...𒄖𒆷<unk>𒇲𒂊𒁕𒄘...𒁕
...𒃻𒋻𒁕𒉡𒌇𒌇𒁕𒃻...𒂊𒁕
...𒆠𒂗𒄀𒊏𒉡𒄩𒇴𒂊𒁕
...𒆳𒆳𒊏𒋗𒉡𒁄𒂊𒁕
...𒅗𒂷𒂷𒁕𒃻𒄀𒈾𒁲𒁕
...𒌉𒀭𒂗𒆤𒇲𒆤
...𒁲𒋻𒊒𒁕
...
𒈗...
𒀭𒎏𒅁𒉣𒆠𒂠...𒄊𒈬𒈾𒂷𒂷
𒆜𒂡𒁶𒈬𒈾𒆕𒄘...
𒀭𒎏𒅁𒍪𒀊𒉣𒆠𒂵𒌌𒆷𒈪𒉌𒅁𒁺𒈬
𒈗𒍪𒀊𒀀𒆭𒊏𒉌𒌓𒃶𒅅𒀀𒀭𒈪𒅗𒉌𒀀𒀭
𒀭𒎏𒅁𒉣𒆠𒂵𒆭𒊏𒉌𒌓𒃶𒅅𒀀𒀭𒈪𒅗𒉌𒀀𒀭
𒈨𒌓𒋾𒆷𒆤𒊕𒈬𒈾𒉺𒄸𒁺𒌉𒊕𒀭𒈾𒆤
𒈨𒃻𒌌𒂊𒆠𒁉...𒂗𒈨𒊹𒊏𒆤
𒌓𒄭𒆠𒂗𒄀𒊏𒌓𒁺𒁮𒂗...
𒀭𒎏𒅁𒌉𒀭𒂗𒆤𒇲𒆤
𒉆𒈗𒂠𒃞𒈬𒌧𒅍...𒀀𒀭𒈠<unk>
𒉆𒂗𒂠𒈽𒍝𒆳𒈬𒌧𒆟𒃶𒅅𒋗𒉈𒅔𒂃
𒈦𒄘𒃼𒈬𒌧𒌓𒁺𒍪𒀊𒉣𒆠𒄰𒊕𒀭𒂠𒉈𒅔𒅍
𒂄𒅗𒉌𒂍𒆳𒊏...
𒉆𒈗𒆷...𒁶𒈠𒁉𒅎
𒀭𒆠𒀀𒅗𒆃𒁕𒁉𒅎
𒀭...𒆦𒆷𒌌...<unk>...
...
...<unk>...
𒀭𒎏𒅁𒆠𒂗𒄀𒁕𒆤
𒉆𒌨𒊕𒍪𒂠𒉪𒅎𒋼𒂊𒅅
𒂗𒌍𒁇𒍣𒌉𒀭𒂗𒆤𒇲
𒊮𒃰𒇲𒀭𒉆𒋻𒊏𒉆𒂗𒈾𒁺𒈠
𒋗𒈛𒆬𒂵𒈗𒉆𒈨𒍪𒁈𒆬𒄀𒃶𒌌
𒀭𒎏𒅁𒍪𒀊𒉣𒆠𒂵𒀭𒁕𒉆𒋻𒊏
𒅗𒅗𒂵𒍪𒃻𒈨𒃻𒀀𒀭
𒉆𒋻𒊏𒍪𒃻𒉡𒉽𒊒𒁮
𒅗𒍪𒀀𒁶𒉆𒋻𒊏𒍪𒂠
𒀭𒌨𒊕𒍪𒀊𒆤𒉈𒅗𒋗...
𒈗𒍪𒀊𒋫𒊕...
𒀭𒎏𒅁𒉣𒆠𒊕𒃶𒅍𒂗
𒉆𒌨𒊕𒂷𒈪𒉌𒄿𒄿𒉈
𒀭...𒅗𒈬𒌧𒉈𒉈
𒈗...<unk>...
𒀭𒎏𒅁𒂍𒆳...
𒋛𒃲𒂍𒁉...
𒃲𒁔𒊊𒉆𒃶𒁉...
𒅗𒀭𒂗𒆤𒇲𒂠...𒍣𒄿𒍣...𒀭𒎏𒅁
𒉆𒈗𒍪𒉎𒈨𒉈𒁉𒆠𒁄𒉌𒌋𒌆𒂊
𒌨𒊕𒂊𒄑𒈪𒉌𒅁𒃡𒃡𒊑𒌧𒈪𒉌𒅁𒄀𒂗𒂊
𒆬𒍝𒆳𒃻𒂵𒄯𒊕𒂷...
𒀀𒀀𒍪𒀭𒂗𒆤𒊏𒆳𒊮𒋫...
𒀭𒍠𒂵...
𒀭𒄛𒉈...
𒄭𒍑𒊓...
𒂗𒆳𒄢𒄢𒅇𒈠...
𒀭𒎏𒅁𒌨𒊕𒀭𒂗𒆤𒇲...
𒀭𒈾𒉪𒈪𒉌𒅅...
...
...𒈬𒊏𒀭𒋧
...𒈬𒊏𒀭𒋧
...𒃲𒐐𒋗𒈛𒌓𒌓𒂵
...𒂍𒅆𒋗𒃴𒆠𒉆𒋻𒊑𒍪...𒐐𒀀𒀭
...𒆥𒋝𒆠𒄑𒍎𒅍𒄿𒍝...𒐐𒀀𒀭
...𒃲𒇽𒉡𒈬𒉌𒅔𒅆𒊒𒉈
...𒈨𒄭𒉡𒈬𒉌𒅁<unk><unk>
...𒈤𒀀𒀭𒂍𒍪𒈤𒀀𒀭
...𒈤𒀀𒀭𒋗𒈛𒄩𒍪𒈤𒀀𒀭
...𒅗𒁉𒈤𒀀𒀭
...𒍝𒉺𒉘𒁉𒈤𒀀𒀭
...𒌉...𒈤𒀀𒀭𒂍...𒌝𒋫𒌓𒁺
...𒈤𒀀𒀭𒌧𒈠𒉈𒇲
...𒅆𒉏𒂠...𒉈𒌋𒌆
...𒀭𒂗𒆤𒇲𒃻𒊮𒂵𒈾𒅗
...𒉆𒈤𒍪𒀭𒂗𒆤𒇲𒃻𒊮𒂵𒈾𒅗
...𒀉𒃲𒉘𒂊𒍪𒃻𒊮𒂵𒈾𒅗
...𒉆𒋻𒊑𒍪𒃻𒊮𒂵𒈾𒅗
...𒉆𒈗𒆷𒄀𒉌𒍪𒃻𒊮𒂵𒈾𒅗
...𒋛𒁲𒌓𒌋𒌆𒇲𒂠<unk>𒂷𒂷𒍪𒃻𒊮𒂵𒈾𒅗
...𒀭𒎏𒅁𒄰